## Aðalfundur Félags eldri borgara í Hveragerði haldinn í Þorlákssetri föstudaginn 16. febrúar 2024, kl.15.

1. **Kosning fundarstjóra og ritara**. Formaður stakk upp á Jóhanni Gunnarssyni sem fundarstjóra og Sigrúnu Önnu Stefánsdóttur sem ritara og var það samþykkt.
2. **Skýrsla stjórnar**. Formaður las upp skýrslu stjórnar frá síðasta starfsári. 23 stjórnarfundir voru haldnir á árinu auk fjölda óformlegra funda m.a. með verkefnastjórum Bjarts lífsstíls, Öldungaráði og bæjarstjóra. Haldnir voru 3 félagsfundir auk aðalfundar. Á vorfundinn mættu um 90 manns. Þar kynntu stjórnarmenn m.a. verkefnið Bjartur lífsstíll og Helgi Pétursson, formaður Landssambands eldri borga kom og kynnti vel starf þeirra í þágu aðildarfélaga. Á haustfundinn mættu um 100 manns. Þar var m.a. kynnt haustdagsskráin og nýtt skráningakerfi Sportabler sem tekið var upp á árinu. Jólafundurinn var haldinn á Hótel Örk og mættu þar 70 manns. Var þar kynnt m.a. samstarf Frístundamiðstöðvarinnar Bungubrekku og FEBH sem felur í sér að við höfum fengið starfsmann á skrifstofu félagsins í 30% starf sem Hveragerðisbær gegnum Frístundamiðstöðina útvegar. Nú eru í gangi 10 vikna námskeið sem ganga vel og enda um páska. Starf hópanna gengur einnig vel en við reynum að bæta úr því sem við getum. Kór Félagsins Hverafuglar fór í ferð til Gdansk í vor. Í kórnum starfa 37 félagar ásamt kórstjóra og æfa þeir einu sinni í viku ásamt ýmsum uppákomum. Vegleg afmælishátíð var haldin 25 mars og mættu þar 121 félagi. Tvisvar var farið í leikhús á árinu. Farið var í tveggja daga fer um Borgarfjörð og Snæfellsnes, Pizza- og bjórkynningu á Ölverk og Sviðaveislu í Rósakaffi. Nýr stafsmaður Kolbrún Ósk Guðmundsdóttir tók til starfa í desember og starfar í 30% starfshlutfalli á skrifstofu Þorláksseturs. Tvær nefndir störfuðu í félaginu frá nóvembermánuði. Uppstillingarnefnd, þar sem formaður var Jóna Einarsdóttir, meðstjórnendur Sesselja Guðmundsdóttir og Eyvindur Bjarnason og Lagabreytinganefnd sem í sátu Jóhann Guðmundsson sem formaður ásamt Páli Guðmundssyni og Sigurlín Sveinbjarnardóttur sem meðstjórnendur. Félagið náði góðum samningi við NLFI sem gerir okkur kleyft að auka verulega möguleika okkar á að bjóða góða hreyfingu fyrir félagsmenn. Fjölgun félagsmanna á árinu voru 58 og fjöldinn er nú alls 380 félagsmenn. Sigurlín þakkaði fráfarandi stjórnarmönnum samstarfið og sérstaklega Steinunni Aldísi gjaldkera.
3. **Ársreikningur 2023**. Steinunn Aldís gjaldkeri fór yfir ársreikning sem var samþykktir utan eins atkvæðis sem var á móti.
4. **Félagsgjöld 2024**. Lagt var til að félagsgjöldin yrðu hækkuð úr 4500 í 5000 krónur og var það samþykkt samhljóða.
5. **Lagabreytingar**. Eftirfarandi lagabreytingar voru bornar upp á fundinum og samþykktar samhljóða, sjá feitletrað. 3. kafli. Árgjöld og tekjur. Tekjur félagsins eru félagsgjöld, rekstrarstyrkur Hveragerðisbæjar á hverjum tíma, gjafir, einstök framlög og fjáraflanir félagsins. Árgjöld félagsmanna skulu ákveðin á aðalfundi ár hvert. Reikningsár félagsins skal vera almanaksárið. Félagið er í Landssambandi eldri borgara. ***Felld verði niður félagsgjöld við 90 ára aldur félaga***. 4. kafli. Skipan stjórnar og verkefni. Stjórn félagsins skipa fimm menn og tveir til vara. Formaður, varaformaður, gjaldkeri, ritari, meðstjórnandi og tveir til vara. Kjörtímabilið er tvö ár. Formaður er kosinn sérstaklega. Enginn skal sitja í formannssæti lengur en tvö kjörtímabil í röð. Stjórnin skiptir með sér verkum. Formaður er forsvarsmaður félagsins, hann boðar til funda og stjórnar þeim. Gjaldkeri annast almennar fjárreiður félagsins í umboði stjórnar samkvæmt almennum reglum þar um. Ritari heldur gerðabók félagsins og skráir þar ályktanir funda, einnig ferðir og aðra starfsemi félagsins. Stjórn félagsins ber ábyrgð á fjárreiðum þess. Stjórn félagsins er heimilt að skipa nefndir til að annast tiltekin verkefni, ákveða verksvið þeirra og setja þeim starfsreglur. ***Slíkar nefndir heyra beint undir stjórn félagsins og starfa á ábyrgð hennar. Þær kjósa sér stjórn og tilkynna það stjórn félagsins. Nefndir með sérrekstur skulu láta stjórn félagsins í té ársreikninga sína, áritaða af stjórn og skoðunarmanni reikninga***. Stjórnin hefur á hendi yfirstjórn á fasteign félagsins og skipar fulltrúa í hússtjórn. Breyting á fasteign félagsins verður þó að hljóta samþykki aðalfundar. Óheimilt er, nema að fengnu samþykki löglega boðaðs félagsfundar, að setja fasteign félagsins sem tryggingu fyrir skuld, þ.á.m. að veðsetja hana. ***Á sama hátt þarf samþykki löglega boðaðs félagsfundar ef leigja á eða veita öðrum en félagsmönnum afnotarétt á fasteign félagsins***. Engin föst laun greiðast fyrir stjórnar-né fundarsetu. Öll meiriháttar mál skal stjórn bera undir félagsfund. 5. Kafli. Aðalfundur. ***Aðalfundur hefur æðsta vald í málefnum félagsins. Aðalfundi er þó óheimilt að samþykkja fjárskuldbindingar sem ekki hafa hlotið umfjöllun í stjórn félagsins. Á næsta aðalfundi fyrir bæjarstjórnar-kosningar skulu kosnir 3 fulltrúar í öldungaráð bæjarins og þrír til vara. Kjörtímabil fulltrúa félagsins er það sama og fulltrúa bæjarins þ.e. 4 ár. Þegar kosið er í stjórn, öldungaráð, fulltrúa á landsþing og fleira. skal leitast við að gæta kynjajafnréttis****.*
6. **Kosningar**. Gengið var til kosninga stjórnar félagsins og eru eftirtaldir stjórnarmenn í framboði. Í aðalstjórn: Til eins árs: Daði Ingimundarson. Til tveggja ára: Anna Elísabet Ólafsdóttir, Birgir Þórðarson og Kristinn Kristjánsson. Í varastjórn: Ingibjörg Sigrún Guðjónsdóttir. Skoðunarmenn ársreikninga: Hólmfríður Skaftadóttir og Þórdís Magnúsdóttir. Til vara: Jakob Árnason. Fulltrúar á þing LSEB: Tilefndir af stjórn, eru formaður, ritari og gjaldkeri. Var þetta samþykkt samhljóða.
7. **Önnur mál**.
8. Aðalfundur Félags eldri borgara í Hveragerði haldinn í Þorlákssetri 16. febrúar 2024 samþykkir að heimila stjórn félagsins að semja við Karlakór Hveragerðis um afnot af húsnæði félagsins til æfinga.
9. Kolbrún Tanja Eggertsdóttir og Eygló Huld Jóhannesdóttir kynntu verkefni sín hjá Hveragerðisbæ og tengingu við FEBH.
10. Kolbrún Ósk Guðmundsdóttir, nýr starfsmaður FEBH, kynnti sig og sagði frá vinnutíma sínum í Þorlákssetri sem er þriðjudaga, miðvikudaga og fimmtudaga frá 9-12.
11. Sigurlín formaður sagði frá nokkrum verkefnum sem framundan eru og verða í umsjá nýrrar stjórnar.
12. Steinunn Aldís gjaldkeri lagði fram undirskriftarlista varðandi prókúruskipti fyrir nýjan gjaldkera og bað félagsmenn að undirrita hann. Einnig þakkaði hún samstarfið við fráfarandi stjórn og óskaði nýjum stjórnarmönnum bjartrar framtíðar í starfi félagsins.
13. Spurningar og athugasemdir úr sal:
14. Margrét vakti athygli á ljósmyndahópnum og bauð áhugasama velkomna í heimsókn í hópinn. Einnig óskaði hún nýrri stjórn til hamingju.
15. Ævar Axelsson spurði um tillögu sem borin var upp í fyrra og bað um að sú tillaga yrði rædd. Ekki vildi hann nefna hvaða tillögu væri um að ræða. Sigurlín svaraði honum að ef hann ætti við munnlega tillögu á aðalfundi fyrir ári síðan um að félagið gengi úr LEB þá hefði ekki reynst vera almennur vilji félagsmanna til þess, einkum ekki eftir heimsókn formanns LEB á vorfundinn og útskýringar hans á starfi þeirra. Málið var tekið af dagskrá fundarins.
16. Ingibjörg Sigrún sagði að lítil þátttaka hefði verið í umræðutímum um málefnum blindra og sjónskertra og ef einhverjir félagsmenn hefðu áhuga á því málefni þá bað hún þá að láta sig vita.
17. Ása Jóhannsdóttir spurði um heimasíðu félagsins og hvort ekki væru breytingar í vændum á því sviði. Sagðist hún vera búin að hafa samband við Daða en hann ekki svarað. Sigurlín svaraði að heimasíðan yrði fyrsta verk nýrrar stjórnar að fást við.
18. Steina Aðalsteins spurði hvort NLFÍ væri ekki fyrir hreyfihamlaða þar sem hún fær ekki aðgang í sundleikfimi félagsmanna sökum fötlunar sinnar. Sigurlín svaraði að stjórnin geti ekki stjórnað starfsemi og reglum Heilsustofnunar.
19. Guðmundur hópstjóri gönguhóps hvatti félagsmenn til að mæta í gönguna frá Þorlákssetri og þakkað stjórn fyrir vel unnin störf.
20. Fundi slitið kl. 16.20

Sigrún Anna Stefánsdóttir ritari